Si Kaossara Sani  an kagtugdas kan AFRICAN OPTIMISM, direktor ehekutibo man sya kan  Act On Sahel asin kadakli sa saiyang trabaho manunungod sa pagsuporta sa hustisyang panklima sa bilog na kinaban. Katuyauhan kan saiyang organisasyon na African Optimism iyo an magkaag nin mga library sa mga eskwelahan, magkaigwa nin paagi na makabasa an mga kaakian orog an mga estudyante, magkaigwa nin akses sa edukasyon an mga nasa rural na lugar asin man malaban an climate change sa Africa sa paagi nin pag-eedukar.